Madhara ya uhusiano wa kimapenzi miongoni mwa vijana

MADHARA YA UHUSIANO WA KIMAPENZI MIONGONI MWA VIJANA 

Vijana wengi wamejihusisha siku hizi na uhusiano wa kimapenzi ambacho ni chanzo cha uozo katika jamii. Vijana wengi wanahusisha na vitendo hivi kutokana na shinikizo la marafiki wenzao wengine na kutokana na ulezi mbaya. Uhusiano huu huleta madhara mengi ambayo huathiri vijana siku hizi.

Mimba za mapema haswa vijana ambao wako shuleni. Jambo hili limejitokeza kwa sababu ya uhusiano wa kimapenzi. Lengo la kila kijana ni kusoma ili kujiendeleza maishani, lakini vijana wengi wamepoteza malengo yao kwa kujihusisha na vitendo visivyofaa. Katika jamii zetu leo, wasichana wengi wamejipata na mzigo wa kulea wana ilhali wao wenyewe ni wachanga. Hali hii inaleta uozo katika jamii kwani vijana ni tegemeo kubwa katika jamii kwa sababu bado wana uwezo. 

Athari nyingine ni ndoa za mapema. Idadi kubwa ya vijana wamejihusisha na ndoa zisizo na mpango, hii inatokana na uhusiano wa kimapenzi miongoni mwao. Kwa sababu ya uhusiano huu, ndoa hizi zinasababisha mvurugo katika jamii. Vijana wanajihusisha na uhusiano huu wa kimapenzi kwa sababu ya ushauri mbaya kutoka kwa marafiki zao. Pia wengine hujihusisha ili kuwafurahisha marafiki zao. 

Vifo vya mapema pia hutokana na uhusiano wa kimapenzi. Kwa sababu ya umri mdogo na kukosa mwelekeo mwema, vijana wanajihusisha na mapenzi ya mapema inayosababisha kuavya kwa mimba. Hali hii inatokea pale ambapo msichana wa umri  mdogo anapata ujauzito na hana uwezo wa kukidhi mahitaji. Idadi kubwa hujipata katika hali hii kwa sababu mvulana husika amekataa majukumu kama baba yake mtoto. Hii inamlazimisha msichana kuavya mimba. Kesi nyingi za kuavya mimba zimesababisha vifo vya mapema miongoni mwa vijana. Hii imesababisha kudidimia kwa tamaduni za kijamii. 
Uhusiano wa kimapenzi miongoni mwa vijana pia uneleta kuenea kwa magonjwa kama ukimwi. Ukimwi ni ugonjwa ambao husababishwa kupitia kwa ngono, na vijana wengi hivi leo wanajihusisha na ngono. Vijana wengi wengi wanajihusisha na uhusiano wa kimapenzi bila kujua ina athari zake kama kupata magonjwa. Uhusiano huu umelefa kuenea kwa magonjwa kwa sababu vijana hawa wanapojihusisha na vitendo hivi wanatamaa ya kushiriki ngono. Ngono ni njia moja ya kuenea kwa magonjwa haya. Tendo hili limeleta kufifia kwa jamii. 

Uhusiano huu umeleta matumizi ya dawa za kulevya. Vijana wanajihusisha na uhusiano wa kimapenzi wakiwa na maadili mazuri lakini wanapata shinikizo kutoka kwa wapenzi wenzao kuanza kutumia dawa za kulevya. Hali hii imeleta jumla ya idadi kubwa ya vijana wanaotumia dawa za kulevya. Dawa hizi zinasababisha madhara mingi kama saratani ya koo inayoletwa na uvutaji wa sigara. Matumizi ya dawa za kulevya pia inasababisha vifo miongoni mwa vijana ambacho ni chanzo cha uozo katika jamii. 

Uhusiano wa kimapenzi umesababisha kuzorota kwa masomo miongoni mwa vijana. Vijana wengi wamepotelea kwa masuala ya kimapenzi na kutupilia mbali masomo ambayo yana muhimu. Inapaswa mwanafunzi azingatie masomo yake na kutia bidii ndio mambo ya kimapenzi yafuate. Uhusiano huu umeleta kuzorota kwa masomo miongoni mwa vijana kwa sababu hawaitili maanani masomo na kuzingatia kwa sekta ya mapenzi. Hali hii imesababisha uozo katika jamii kwani vijana wengi ni tegemeo la jamii.  

Uozo wa maadili umeletwa na uhusiano wa kimapenzi uliopo miongoni mwa vijana. Vijana katika  jamii wamepotoka kimaadili kwa sababu ya uhusiano baina yao. Kila mmoja anapaswa awe katika mazingira yenye maadili mema na pia awe na marafiki wema ambao hawatawaharibu kimaadili. Uozo wa maadili katika jamii umesababisha ukosefu wa nidhamu miongoni mwa vijana. Vijana wamekosa nidhamu kwa sababu ya kuingilia kwa uhusiano wa kimapenzi unaosababisha uozo wa maadili katika jamii. 

Uhusiano wa kimapenzi miongoni mwa vijana umesababisha kuacha shule. Vijana wengi wamekatiza masomo yao sababu ya uhusiano huu. Hali hii inajitokeza pale ambapo msichana anapata ujauzito, hili linamfanya aache kusoma ili kuenda kumlea mtoto. Hili limedunisha nafasi ya mwanamke katika jamii kwani idadi kubwa ya wasichana huacha shule kwa sababu ya ujauzito. Kwa sababu hizi, uhusiano miongoni mwa vijana ni chanzo cha uozo katika jamii.